युद्धपोत INS रणवीर | युद्धपोत आईएनएस रणवीर में अचानक हुए विस्फोट में नौसेना के तीन जवान शहीद हो गए. जब यह घटना हुई तब डिब्बे में करीब 15 से 20 लोग सवार थे, जिनमें से 11 लोग घायल हो गए और 3 जवान शहीद हो गए. युद्धपोत रणवीर राजपूत वर्ग का विध्वंसक है।
भारतीय नौसेना के अधिकारियों ने बताया कि यह घटना मुंबई के नेवल डॉकयार्ड में हुई। यह युद्धपोत नवंबर से मुंबई हार्बर और आसपास के इलाकों में गश्त कर रहा है। बता दें कि यह ईस्टर्न नेवल कमांड शिप से जुड़ा है। इसे क्रॉस डिप्लॉयमेंट रूल के तहत वेस्टर्न नेवल कमांड को भेजा गया था। जैसे ही इसकी तैनाती का समय समाप्त होगा, यह पूर्वी नौसेना कमान में वापस जाने वाली है।
युद्धपोत INS रणवीर
युद्धाभ्यास के बाद युद्धपोत बेस पोर्ट पर लौट रहा था, तभी उसमें विस्फोट हो गया। धमाका कैसे हुआ इसकी जानकारी अभी नहीं मिल पाई है। संबंधित अधिकारी विस्फोट का कारण जानने के लिए जांच में जुटे हैं। घटना की जांच के लिए बोर्ड ऑफ इंक्वायरी के आदेश जारी कर दिए गए हैं। बता दें कि आईएनएस रणवीर एक युद्धपोत है और यह भारतीय नौसेना के राजपूत वर्ग के 5 विध्वंसक जहाजों में से चौथा है। इसे अक्टूबर 1986 में नौसेना में शामिल किया गया था।